Sommerdage med natur og yoga i smukke Thy (fuldt booket)
2023-06-09 12:00 - 2023-06-12 12:00 UTC | Skibsted Yoga, Kammersgårdsvej 30b,, Hurup, 7760, Danmark
Der er stadig mulighed for drop in yoga på tiderne angivet i programmet.
Morgenyoga: kr. 100,-
Formiddags- og eftermiddagsyoga: kr. 150,-
Send venligst en mail til yoga@ullasteen.dk

Yoga og natur er vævet sammen i en stille samhørighed, som indvirker positivt på vores fysiske, mentale og spirituelle sundhed som mennesker.
De indbyder begge til at træde et skridt tilbage fra computeren, telefonen og TV’et og se det hele i et større perspektiv.
Naturens healende og spirituelle kraft er evident. I det antikke Grækenland sørgede man for, at de syge i templerne var omgivet af natur, musik og kunst, for at en hurtigere restitution kunne ske. I Japan tager de “skovbade”, og i indisk og kinesisk medicin er naturen en integreret del af det holistiske menneskesyn.
Hvis vi oveni naturens helbredende kraft tilføjer yoga og Karen Louises helt vidunderlige mad, som er tilberedt af kærlighed til råvarer, der vokser i jorden lige udenfor vores vinduer – samt hyggeligt samvær i de lyse sommernætter omkring bålet, ja…. så kan jeg ikke forestille mig en bedre måde at tilbringe fire juni dage i smukke Thy.

Ønsker du dit ophold forlænget, kan du sende en mail til Karen Louise skibstedfjord@gmail.com og aftale nærmere.

Program:
Fredag den 9. juni 2023
Ankomst kl. 14.00 – 15.00
Kl. 16.00 – 17.30: Yoga i Bakkehuset eller udenfor
Kl. 18.00: Middag
Kl. 20.00: Bål ved stranden eller meditation i Bakkehuset.
Lørdag den 10. juni 2023
Kl. 07.00 – 08.00: Morgen Yoga i Bakkehuset
Kl. 08.15: Morgenmad
Kl. 10.00 – 11.30: Yoga udendørs eller i Bakkehuset.
Kl. 12.30: Frokost
Eftermiddagen fri til at gå tur, bade eller hvad vi finder på.
Kl. 16.00 – 17.30: Meditativ Yoga i Bakkehuset
Kl. 18.00: Middag
Kl. 20.00: Bål udenfor eller meditation i Bakkehuset
Søndag den 11. juni 2023
Samme program som lørdag.
Mandag den 12. juni 2023
Kl. 07.00 – 08.00: Morgen Yoga i Bakkehuset
Kl. 08.15: Morgenmad
Kl. 10.00 – 11.30: Yoga i Bakkehuset
Kl. 12.00: Frokost
Underviser: Ulla Steen

Yogaen er primært Kundalini Yoga morgen og formiddag. Meditativ Yoga om eftermiddagen.
Måltiderne serveres med vand, frisklavet juice, saft eller probiotiske drikke

Al mad er lavet fra bunden, vegetariskog i overensstemmelse med årstiderne. Maden er primært økologisk – men vi prioriterer det lokale og bæredygtige over økologien, når det giver mening.

Adgang til kaffe og the, frugt og andre småsnacks gennem hele retreatet.

Du må gerne medbringe dit eget yogaudstyr, men der er kvalitetsudstyr på stedet.

Du kan betale depositum her
Transport er ikke inkluderet i prisen, men ellers alt inklusive.
Det er muligt for “lokale” i området at tilmelde sig enkeltdage/lektioner med eller uden forplejning. Send en mail til yoga@ullasteen.dk og vi kan aftale en pris.

Den hyggelige yogasal i Bakkehuset
